પણ સાચું કહું, આમનો બોસ કદાચ બોસની કેટેગરીમાં ફીટ બેસે તેવો છે જ નહી. તમે જ વિચારો બોસ કેવો હોય…? જેના નાક પર હમેશા ગુસ્સો હોય, (અને જોડે ચશ્માની દાંડી પણ હોય જ) નજર ઘડિયાળના કાંટે જ અટકેલી હોય, ટાઇમ પર ભલે આવી જાઓ, પણ જવાનું તો લેટ જ. ગળામાં જન્મથી જ લાઉડસ્પીકર ગોઠવીને આવેલ હોય એવું મોડલ. જે ઘાંટા પાડ્યા વિના નમસ્તે પણ ન કરે…! બસ આવા જ થોડાક (અ)સામાન્ય લક્ષણો લઈને જે વ્યક્તિ જન્મે એ બૉસ બની શકે…!